На основу члана 26. став 1. Закона о јавном дугу („Службени гласник РС”, бр. 61/05, 107/09, 78/11 и 68/15),

Влада доноси

У Р Е Д Б У

О ИЗМЕНАМА И ДОПУНАМА УРЕДБЕ О ОПШТИМ УСЛОВИМА ЗА ЕМИСИЈУ И ПРОДАЈУ ДРЖАВНИХ ХАРТИЈА ОД ВРЕДНОСТИ НА ПРИМАРНОМ ТРЖИШТУ

Члан 1.

У Уредби о општим условима за емисију и продају државних хартија од вредности на примарном тржишту („Службени гласник РС”, бр. 100/14 и 78/17), у члану 2. после тачке 25) додају се тач. 25а) и 25б), које гласе:

„25а) Аукцијска платформа Централног регистра је део јединственог информационог система Централног регистра којим се обезбеђује подршка откупу државних хартија пре рока доспећа, електронски приступ овлашћених финансијских институција аукцијској платформи Централног регистра и њихово директно учествовање на аукцијама за реализацију откупа државних хартија пре рока доспећа;

25б) Правила пословања Централног регистра је општи акт Централног регистра којим се уређује његово пословање;ˮ.

У тачки 27) запета и речи: „депоа и клиринга хартија од вредности (у даљем тексту: Централни регистар)” бришу се.

Члан 2.

У члану 39. после става 1. додају се нови ст. 2, 3, 4, 5, 6. и 7, који гласе:

„Откуп државних хартија пре рока доспећа врши се путем аукција организованих од стране Управе за јавни дуг на аукцијској платформи Централног регистра.

Само финансијске институције које имају својство овлашћених учесника за директно учешће на аукцијама државних хартија могу приступити аукцијској платформи Централног регистра.

Само овлашћена лица која су добила сагласност од Управе за јавни дуг да, у име и за рачун овлашћеног учесника, учествују у примарном трговању државним хартијама могу приступити аукцијској платформи Централног регистра.

Приступ аукцијској платформи Централног регистра регулисан је Правилима пословања Централног регистра.

Овлaшћeни учeсници учeствуjу на аукцијама државних хартија за откуп пре рока доспећа само сa кoнкурeнтним пoнудaмa, пoднoшeњeм прoписaних нaлoгa зa тргoвaњe.

Предмет откупа државних хартија из става 2. овог члана не могу бити заложене државне хартије, као ни оне државне хартије на којима постоји уписана забрана располагања у складу са законом.”.

Досадашњи став 2. постаје став 8.

У досадашњем ставу 3, који постаје став 9, речи: „из става 2.” замењују се речима: „из става 8.”.

У досадашњем ставу 4, који постаје став 10, после речи: „аукцијске платформе” додају се речи: „Централног регистра”.

У досадашњем ставу 5, који постаје став 11, у уводној реченици речи: „из става 4.” замењују се речима: „из става 10.”.

Досадашњи став 6. постаје став 12.

У досадашњем ставу 7, који постаје став 13, после речи: „може се донети одлука о” додаје се реч: „поништењу”.

Досадашњи ст. 8. и 9. постају ст. 14. и 15.

Члан 3.

После члана 39. додаје се члан 39а, који гласи:

„Члан 39а

Споразумом закљученим између Управе за јавни дуг и Централног регистра ближе се регулишу поступања, обавезе и одговорности, као и накнаде трошкова у вези са реализацијом аукција државних хартија за откуп пре рока доспећа на аукцијској платформи Централног регистра.”.

Члан 4.

У члану 40. став 1. у уводној реченици после речи: „аукцијске платформе” додају се речи: „Централног регистра”.

Члан 5.

У Пријави за учешће на аукцијама државних хартија од вредности посредством аукцијске платформе, која је одштампана и чини саставни део Уредбе о општим условима за емисију и продају државних хартија од вредности на примарном тржишту(„Службени гласник РС”, бр. 100/14 и 78/17) у Списку докумената који се подносе уз приjаву, који је саставни део Пријаве за учешће на аукцијама државних хартија од вредности посредством аукцијске платформе, ознака: „ М.П.” брише се.

Члан 6.

Ова уредба ступа на снагу осмог дана од дана објављивања у „Службеном гласнику Републике Србијеˮ.

05 Број: 110-7948/2018-1

У Београду, 28. августа 2018. године

В Л А Д А

ПРЕДСЕДНИК

Ана Брнабић, с.р.